《体南先生戒途有日惠诗为别三复黯然和韵奉送》
宋代·黄公度

可但儿曹学未成，鄙心蔓草要锄耕。
劳君穷海坐宾馆，为我文坛作主盟。
苜蓿阑干朝饭薄，图书跌荡夜谭清。
便携琴剑东归得，信有人间桑梓情。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。